c642ffeec94c95726c854b48380c1952
det her er (måske) et uløseligt problem. de kloge hoveder hos yousee ved i hvert fald ikke deres levende råd - eller også gider de bare ikke. who knows? sagen er, at vi har en filserver stående på kontoret, og pt. arbejder vi som så mange andre hjemmefra. vi arbejder på mac og vi forbinder til filserveren ved at taste cmd-k og så indtaste afp://ip-adresse eller smb://ip-adresse. derefter får vi en dialogboks hvor vi skal indtaste brugernavn og adgangskode. det virker for alle undtagen én. hos hende, hvor det ikke virker, kommer der slet ikke nogen dialogboks, hendes computer forbinder slet ikke til serverens ip-adresse.jeg har talt med yousee support, som indledte med at fortælle mig, at det kan man slet ikke. da jeg så påpegede at alle de andre kan, og at det har man kunnet i årevis, så skulle han lige snakke med en voksen. og kom tilbage efter 5 minutters elendig musik og spurgte om jeg havde åbnet de relevante poste i routeren. så måtte jeg jo forklare ham, at det behøver man ikke. de porte der skal være åbne er åbne på kontorets router, så man kan komme ind udefra (med brugernavn og adgangskode). det er ikke noget man skal på sin hjemme-router.  han var nu ret insisterende og sendte en opskrift på hvordan man åbner porte. og bad mig om at ringe tilbage, når jeg havde prøvet det. selvsagt løste det ikke problemet, men vi fik da noget tid til at gå. næste opkald løste heller ikke problemet. nu fik jeg at vide, at det var indstillingerne i hendes computer, der var forkerte, og det yder de ikke support på. lige inden han nåede at lægge på, fik jeg fortalt, at det sådan set fungerer fint fra hendes sommerhus (hvor hun i øvrigt også har bredbånd via yousee (!!!). og det virker også, hvis hun bruger internet-deling på sin iphone. og hvis hun gå ud på trappen og lister et par etager ned og forbinder til cafeens wifi (som heldigvis stadig er åbent, selvom cafeen er coronalukket). det synes han var meget underligt. og han ville snakke med nogen teknikere og vende tilbage. det er nu et par uger siden, og tror du, at han har kontaktet mig? så er du naiv! i mellemtiden har vi måttet købe en mobil bredbåndsrouter til hende (ikke fra yousee - vi er skræmt), og det fungerer. men det er jo ikke holdbart, at hun skal have to abonnementer. og hun kan bare sådan lige ikke opsige yousee, for de leverer jo også tv og hendes telefon er også på det abonnement. det er for bøvlet at skulle flytte. jeg har siden ringet til yousee support igen og klaget min nød. denne gang skulle supportere også snakke me en voksen, og efter en rum tid med deres elendige musik kom han tilbage. jeg spurgte om jeg ikke selv kunne eleveres til at snakke med en tekniker, der ved noget om det, men uha nej, det kan man ikke. de er fredet (eller også findes de ikke). men så fik jeg den her: du kan skrive til dem, du skal bare gå ind på forum. der kandu få svar på hvad du skal gøre. du skal ind på forum. på hvad? jeg sender dig et link, sagde han. og det gjorde han faktisk. så kommer jeg ind på et sted hvor jeg skal have en yousee login, så det har jeg oprettet. og her er jeg så. lidt skuffet. jeg kom via hans link ind til nogle 4 og 5 år gamle artikler om forbindelsesproblemer - og det var kunder/brugere der skrev sammen og gav hinanden gode råd. det var ikke level 2 support. men skidt pyt. her er jeg så - og på en måde fortrøstningsfuld, for jeg tror at de kvikke brugere faktisk er dygtigere end yousee's supportere. det er i hvert fald mit håbså her kommer det, jeg so far har fundet frem til: det fungerer med hendes wifi i hendes sommerhus, men ikke derhjemme. begge steder har hun bredbånd fra yousee. forskellen er, at i sommerhuset har hun bredbånd via telefonstikket, hjemme har hun det via kabel-tv stikket. jeg antager, der kan ligge noget dér. hendes router, som yousee har leveret, hedder "sagemcom f@st 3686 v2 w yousee"og mit spørgsmål er: er der andre her i forum der har oplevet noget lignende eller noget tilsvarende, eller som ved hvordan man får hul igennem? alle forslag er velkomne. jeg er villig til at eksperimentere, jeg vil rigtigt gerne have løst det her, for det er jo ikke holdbart at hun skal have 2 bredbåndsløsninger for at kunne passe sit arbejde. tak for tålmodigheden - og på forhånd tak for alle input, forslag osv.  
adgang til filserver på kontoret - hjemmefra
yousee.dk
2021.21
du kan checke om udgående porte (smb 139, 445 og afp 548) er lukkede ved at bruge vpn. virker det kun med vpn er porten lukket. husker før nogen med samba, som ikke kunne tilgå server.